དེ་ནས་དཀོན་མཆོག་ཚེ་རིང་༢༠༡༥ལོའི་ལོ་མཇུག་ཅིག་ལ་ཕ་ཡུལ་ནས་ལམ་ལ་ཆས་ཏེ།པེ་ཅིན་དུ་གླུ་གར་ཁང་ཞིག་ལ་རྒྱུན་ཞུགས་བྱས་པ་ན།བོད་ཀྱི་ཡུལ་སྲོལ་གོམ་གཤིས་དང་སྐད་ཡིག་གླུ་གཞས་ཀྱི་ཤེས་ཡོན་ཅུང་ཚད་མཐོ་ནའང་།སློབ་གྲྭ་རིམ་པ་བརྒལ་མ་ཐུབ་པའི་རྐྱེན་གྱིས་རྒྱའི་སྐད་ཡིག་གི་ཤེས་ཚད་དམའ་བས་དཀའ་སྡུག་ཆེས་མང་པོ་མྱོང་།དེས་ན་གླུ་གཞས་དང་རྒྱའི་སྐད་ཡིག་ལ་སྦྱོང་བ་བྱ་ཞོར་གར་ཁང་དེ་ནས་གླུ་པ་ཆུང་ཆུང་ཞིག་གི་མིང་ཐོག་ནས་ལས་ཀ་གཉེར་བས།སྐབས་དེར་ཁོར་སྦྱང་བརྡར་གྱི་ཁྲོད་ནས་རྙེད་པའི་དམིགས་བསལ་ཀྱི་སྒྱུ་རྩལ་ཧ་ལས་སྤྱད་དེ་འདྲ་མེད་ནའང་ལྷན་སྐྱེས་སུ་མངའ་བའི་སྐད་ངག་དང་གཤིས་ཀས་ལས་གྲོགས་དང་དགེ་རྒན་ཚང་མ་ཡི་སྨོན་འཆོར་བ་རྒྱུན་ལྡན་ཡིན།